** **

**REPUBLIKA HRVATSKA**

**BRODSKO POSAVSKA ŽUPANIJA**

**OPĆINA VRBJE**

**OPĆINSKI NAČELNIK**

**KLASA: 112-03/24-01/03**

**URBROJ: 2178-19-01-24-1**

**Vrbje, 25.3.2024.**

Na temelju Ugovora o dodjeli bespovratnih sredstava iz Poziva Zaželi – prevencija institucionalizacije, kodni broj SF.3.4.11.01 za projekt **„Zajedno za aktivne zlatne godine, SF.3.4.11.01.0012“** sklopljenog 11. ožujka 2024. godine, financiranog iz Europskog socijalnog fonda Plus, Programa Učinkoviti ljudski potencijali 2021. - 2027., općinski načelnik Općine Vrbje raspisuje

**JAVNI POZIV**

**za prijam u radni odnos na određeno vrijeme za radno mjesto „Pružatelj\_ica usluge pomoći u kući“ u sklopu projekta „****Zajedno za aktivne zlatne godine, SF.3.4.11.01.0012“, PDP „Zaželi – Prevencija institucionalizacije“**

Pozivaju se zainteresirane osobe s područja općine Vrbje na dostavu prijave za zasnivanje radnog odnosa na određeno vrijeme za potrebe provedbe aktivnosti projekta „Zajedno za aktivne zlatne godine, SF.3.4.11.01.0012“ financiranog iz PDP „Zaželi – prevencija institucionalizacije“ za radno mjesto:

• **Pružatelj / pružateljica usluge pomoći u kući**

Broj traženih radnika/ica: 15

Mjesto rada: područje općine Vrbje

Trajanje radnog odnosa: na određeno vrijeme – 33 mjeseca

Radno vrijeme: puno radno vrijeme

Predviđena plaća: u iznosu minimalne plaće sukladno važećoj Uredbi Vlade RH o visini minimalne plaće za tekuću godinu sa svim pravima propisanim Zakonom o radu

Na Javni poziv se mogu prijaviti osobe oba spola.

**Opis poslova:**

1. organiziranje prehrane (pomoć u pripremi obroka, pomoć u nabavi hrane i dr.)

2. obavljanje kućanskih poslova (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština)

3. održavanje osobne higijene (pomoć u oblačenju i svlačenju, u kupanju i obavljanju drugih higijenskih potreba i dr.)

4. zadovoljavanje drugih svakodnevnih potreba

Svaki zaposleni radnik/ica pružat će potporu i podršku za najmanje 6 korisnika\_ica.

**Kandidati/kandidatkinje moraju ispunjavati sljedeće uvjete za prijem u radni odnos:**

• punoljetnost

• hrvatsko državljanstvo

**Potrebna dokumentacija za prijavu:**

• vlastoručno potpisana prijava na Javni poziv (dostupna na web stranici Općine i u JUO Općine)

• životopis

• dokaz o stručnoj spremi (preslika svjedodžbe, diplome ili druge relevantne potvrde)

• dokaz o radnom iskustvu (ispis elektroničkog zapisa ili potvrda o podacima evidentiranima u bazi podataka Hrvatskog zavoda za mirovinsko osiguranje, koja sadržava podatke o poslodavcu, osnovi osiguranja, početku i prestanku osiguranja, radnom vremenu, stvarnoj i potrebnoj stručnoj spremi te trajanju staža osiguranja), ne starija od 3 mjeseca

• dokaz o hrvatskom državljanstvu (preslika važeće osobne iskaznice ili preslika domovnice ili preslika putovnice ili vojne iskaznice).

**Prednost pri zapošljavanju** dat će se dugotrajno nezaposlenim osobama, teže zapošljivim osobama, ranjivim skupinama, te osobama s prethodnim radnim iskustvom na sličnim ili istim poslovima.

U prijavi na Javni poziv potrebno je navesti osobne podatke podnositelja/ice prijave (ime i prezime, adresa prebivališta, OIB, broj telefona).

**Pisane prijave se podnose osobno ili preporučenom pošiljkom na adresu:**

Općina Vrbje

Kralja Tomislava 4

35423 Vrbje;

**ili putem elektronske pošte na adresu:**

esf.vrbje@gmail.com

**s naznakom:** „Javni poziv – „Zajedno za aktivne zlatne godine“,

u roku od 8 (osam) dana od dana objave ovog Javnog poziva, a najkasnije do 2. travnja 2024.

Nepotpune i nepravovremene prijave neće se uzeti u razmatranje. Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatom/kandidatkinjom prijavljenim/om na Javni poziv.

Sve osobe koje ispunjavaju formalne uvjete ovog Javnog poziva bit će pozvane na intervju. Kandidat/kinja koji/a ne pristupi razgovoru (intervjuu) smatrat će se da je povukao/povukla svoju prijavu.

Javni poziv će biti objavljen na službenim stranicama Hrvatskog zavoda za zapošljavanje, mrežnoj stranici i oglasnoj ploči Općine Vrbje

O rezultatima Javnog poziva kandidati/kandidatkinje će biti obaviješteni/e u zakonskom roku.

Sve dodatne informacije mogu se dobiti u uredovno vrijeme Općine Vrbje, osobno ili putem e-maila: esf.vrbje@gmail.com.

Kandidati\_kandidatkinje prijavom na oglas pristaju da Općina Vrbje, kao voditelj obrade, prikupljene podatke na temelju Javnog poziva obrađuje samo u obimu i samo u svrhu provedbe Javnog poziva i projekta, od strane ovlaštenih osoba za provedbu istih. Općina Vrbje će s osobnim podacima postupati sukladno pozitivnim propisima uz primjenu odgovarajućih tehnika sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili oštećenja.

Igor Jurišić

Općinski načelnik

Općina Vrbje